turjo4nis/wikipedia-bn-dump-20250701 huggingface dataset:
বৈদেশিক মুদ্রার মজুদ

বৈদেশিক মুদ্রার মজুদ বা বৈদেশিক মুদ্রার ভান্ডার  (ইংরেজি ভাষায়: Foreign Exchange Reserves) বলতে কোনও দেশের কেন্দ্রীয় ব্যাংকে (বা মুদ্রাবিষয়ক কর্তৃপক্ষের কাছে) বৈদেশিক মুদ্রায় গচ্ছিত সম্পদের মজুদকে বোemrneb

ঝায়। এভাবে গচ্ছিত বৈদেশিক মুদ্রা  প্রধানত আমদানি মূল্য এবং বৈদেশিক ঋণ ও ঋণের সুদ, ইত্যাদি পরিশোধে ব্যবহৃত হয়। পণ্য ও সেবা রপ্তানি ও বিদেশে কর্মরত শ্রমিকদের স্বদেশে পাঠানো অর্থ (ইংরেজিতে যাকে Remittance রেমিট্যান্স বলা হয়) থেকে বৈদেশিক মুদ্রার মজুদ গড়ে ওঠে। এর সঙ্গে যুক্ত হয় বৈদেশিক ঋণবাবদ প্রাপ্ত অর্থ এবং সরাসরি বৈদেশিক বিনিয়োগের অর্থ। সাধারণত শক্তিশালী বা অনমনীয় মুদ্রা (ইংরেজি Hard currency) যা আন্তর্জাতিক বাজারে সহজে বিনিময়যোগ্য (যেমন মার্কিন ডলার, ব্রিটিশ পাউণ্ড, ইউরো, ইয়েন, ইত্যাদি), সেটিতেই বৈদেশিক মুদ্রার মজুদ গড়ে তোলা হয়। কোন দেশ স্বীয় দেশেরই কোন ব্যাংকে বা কোন বিদেশে অবস্থিত ব্যাংকে বৈদেশিক মুদ্রার মজুদ সংরক্ষণ করতে পারে।

ইতিহাস 
অতীতে বহু বছর ধরে বেশির ভাগ দেশে সোনার মজুদকে মূল মুদ্রা মজুদ হিসেবে ব্যবহার করা হত। সোনাকে আদর্শ মজুদ সম্পদ হিসেবে গণ্য করা হত, কেননা অর্থনৈতিক মহামন্দার সময়েও এর মানের কোন হেরফের হত না। কিন্তু ১৯৭১ সালে ব্রেটন-উডস ব্যবস্থার পতনের পর থেকে সোনার দাম পড়তে থাকে। এর আগে ১৯৪৪ সালে মার্কিন যুক্তরাষ্ট্রের নিউ হ্যাম্পশায়ার অঙ্গরাজ্যের ব্রেটন উডস শহরে একটি সম্মেলনে আন্তর্জাতিক বাজারে মুদ্রাসমূহকে সোনা অথবা মার্কিন ডলারের সাথে সংযুক্ত করা হয়। তখন বিশ্বের সমস্ত সোনার অর্ধেক মার্কিন যুক্তরাষ্ট্রের অধীনে ছিল। কিন্তু ১৯৭১ সালে  মার্কিন রাষ্ট্রপতি রিচার্ড নিক্সন মার্কিন ডলার থেকে সোনায় সম্পদ রূপান্তরের ব্যবস্থা বন্ধ করে দেন। এর পর থেকে মার্কিন ডলারই বর্তমানের মজুদগুলিতে সবচেয়ে বেশি ব্যবহৃত বৈদেশিক মুদ্রা।

সাম্প্রতিক মুদ্রামাধ্যম 

সাধারণত শক্তিশালী বা অনমনীয় মুদ্রা (ইংরেজি Hard currency হার্ড কারেন্সি) বা আন্তর্জাতিক বাজারে সহজে বিনিময়যোগ্য মুদ্রায় (যেমন মার্কিন ডলার, ব্রিটিশ পাউণ্ড, ইউরো, ইয়েন) ইত্যাদিতে বৈদেশিক মুদ্রার মজুদ গড়ে তোলা হয়।  বৈদেশিক মুদ্রাভিত্তিক সম্পদ বলতে বৈদেশিক ব্যাংকের টাকার নোট, বন্ড, ট্রেজারি বিল ও অন্যান্য সরকারী সিকিউরিটি হতে পারে। অনেক সময় সোনার মজুদও এর আওতায় পড়ে।

আয়তন নির্বিশেষে বিশ্বের প্রায় সব দেশেই উল্লেখযোগ্য পরিমাণ বৈদেশিক মুদ্রার মজুদ আছে। এই মজুদগুলির অর্ধেকেরও বেশি অংশ মার্কিন ডলারে রাখা হয়েছে কারণ এটিই বিশ্ববাজারের সবচেয়ে বেশি প্রচলিত মুদ্রা। এছাড়াও ব্রিটিশ পাউন্ড স্টার্লিং, ইউরো এবং জাপানি ইয়েন বৈদেশিক মুদ্রা মজুদে ব্যবহৃত মুদ্রাগুলির মধ্যে অন্যতম।

অর্থনৈতিক প্রভাব 
এই মজুদটি দেশটির নিজস্ব মুদ্রার দেনা পরিশোধ ও মুদ্রানীতি প্রভাবিত করতে ব্যবহৃত হতে পারে। 
বৈদেশিক মুদ্রার মজুদ দেশের অর্থনীতির ঘাত প্রতিরোধ ক্ষমতা (shock resistance) ও নমনীয়তা (flexibility) বৃদ্ধি করে। দেশীয় মুদ্রামানের দ্রুত অবমূল্যায়ন (devaluation) ঘটলে বৈদেশিক মুদ্রার মজুদ ব্যবহার করে বাজারের ঘাত প্রতিরোধ করা হয়।

অনেক তাত্ত্বিক মনে করেন এমন মুদ্রাতেই বৈদেশিক মুদ্রা মজুদ করা উচিত যা দেশীয় মুদ্রার সাথে সরাসরি সংযুক্ত নয়, যাতে ঘাত প্রতিরোধ সহজ হয়। কিন্তু বর্তমান যুগে এটি করা কঠিন, কেননা বিশ্বের সব মুদ্রা এখন একে অপরের সাথে অনেক বেশি সংযুক্ত।

বর্তমানে গণচীনে বিশ্বের সর্ববৃহত্‌ বৈদেশিক মুদ্রা মজুদ রয়েছে। এর পরিমাণ ৩০ লক্ষ কোটি মার্কিন ডলার  বা ৩ ট্রিলিয়ন মার্কিন ডলার-এর সমান।  এর বেশির ভাগই মার্কিন ডলারে মজুদ আছে।

টীকা

তথ্যসূত্র

অর্থনীতি
বৈদেশিক মুদ্রাবাজার
আন্তর্জাতিক সামষ্টিক অর্থনীতি
সামষ্টিক অর্থনৈতিক সূচক
বৈদেশিক মুদ্রার মজুদ
মাদ্রাসা-এ-মুহাম্মদিয়া আহমদিয়া সুন্নিয়া

মাদ্রাসা-এ-মুহাম্মদিয়া আহমদিয়া সুন্নিয়া  বাংলাদেশের চট্টগ্রামের সীতাকুন্ডে অবস্থিত একটি আলিয়া মাদরাসা। ১৯৮৩ সালে প্রতিষ্ঠিত এটি একটি আলিম স্তরের মাদ্রাসা। প্রাচীন মাদ্রাসা হিসাবে চট্টগ্রামের সীতাকুণ্ড পৌরসভার অন্যতম মাদ্রাসা, যেখানে বহু মানুষ ইসলাম শিক্ষা গ্রহণ করেছে।

অবস্থান
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর বানুরবাজারে অবস্থিত।

ইতিহাস
১৯৮৩ সালে মাদরাসাটি প্রতিষ্ঠিত হয়। মাদরাসাটি সীতাকুন্ড উপজেলার ৯নং ভাটিয়ারী ইউনিয়নের ইমাম নগর (বানুর বাজার) গ্রামের জনবহুল এলাকায় অবস্থিত। মাদরাসাটি ২.৩৯ একর জায়গার উপর অবস্থিত। মাদরাসাটিতে তিনটি ভবন রয়েছে। মাদরাসাটি প্রতিষ্ঠার জন্য উদ্যোগ নিয়েছিলেন সৈয়্যদ মোহাম্মদ তৈয়্যব শাহ এবং পরবর্তীতে তিনি এটির ভিত্তিপ্রস্থর স্থাপন করেন। ১৯৯০ সালে মাদরাসাটি দাখিল এবং ২০০২ সালে আলিমের কার্যক্রম চালুর অনুমতি পায়।

তথ্যসূত্র

চট্টগ্রাম জেলার আলিয়া মাদ্রাসা
১৯৮৩-এ প্রতিষ্ঠিত শিক্ষাপ্রতিষ্ঠান
১৯৮৩-এ বাংলাদেশে প্রতিষ্ঠিত
আনজুমান ট্রাস্ট অধীনস্থ মাদ্রাসা
সীতাকুণ্ড উপজেলার শিক্ষাপ্রতিষ্ঠান
বনু নাদির অভিযান

বনু নাদির অভিযান সংগঠিত হয় ৬২৫ সালের আগস্ট মাসে। (রবিউল আউয়াল‎, ৪ হিজরি)। ঘটনাটি সূরা আল-হাশর এর সাথে সম্পর্কিত, যেখানে মুহাম্মদ  কে গুপ্তহত্যা করার ষড়যন্ত্র করার কারণে বনু নাদির গোত্রের ইহুদিদের নির্বাসন দেওয়া হয়।

প্রেক্ষাপট

আক্রমণের কারণ 
ভারতীয় মুসলিম লেখক সফিউর রহমান মুবারকপুরী রচিত মুহাম্মাদ (সা:) এর আধুনিক ইসলামী জীবনী আর্-রাহীকুল মাখতূম মতে, একবার মুহাম্মাদ (সা:) তার কয়েকজন সঙ্গীর সাথে বনু নাদির গোত্রের  সাথে দেখা করতে এবং বীর মাওনা অভিযানে ভুল করে আমর বিন ওমাইহ আদ-দামারি যে দুই ব্যক্তিকে হত্যা করেছিলেন তার জন্য বনু কিলাবকে যে রক্ত-অর্থ প্রদান করতে হয়েছিল তা উত্তোলনের জন্য তাদের সাহায্য চেয়েছিলেন। তাঁর কাহিনী শুনে তারা বলেছিল যে তারা রক্তের টাকা পরিশোধে অংশ নেবে এবং তাকে ও তার সঙ্গী আবু বকর কে বলল, উমর, আলী ও অন্যান্যরা যেন তাদের ঘরের দেয়ালের নিচে বসে অপেক্ষা করে। মুবারকপুরী বলেছেন যে ফেরেশতা জিবরাঈল মুহাম্মদ (সা:) হত্যা করার জন্য বনু নাদিরের চক্রান্ত প্রকাশ করে দেন, তাই তিনি, তার সঙ্গীদের সাথে, দ্রুত মদিনায় ফিরে যান। তাদের পথে, তিনি তাঁর সঙ্গীদের ঐশ্বরিক প্রত্যাদেশের (ওহী) কথা বলেন। মুবারকপুরী দাবি করেন যে বনু নাদির ইহুদিরা একটি সংক্ষিপ্ত গোপন সভা করেছিল এবং তারা তাকে হত্যা করার ষড়যন্ত্র করেছিল।

এনসাইক্লোপিডিয়া অফ ইসলামে বলা হয়েছে যে, মুহাম্মাদ ইবনে মাসলামার মাধ্যমে মুহাম্মাদ (সা:) তাদেরকে দশ দিনের মধ্যে মদিনা ত্যাগ করার নির্দেশ দেন। গোত্রটি প্রথমে মেনে চলার সিদ্ধান্ত নিয়েছিল, কিন্তু খাজরাজের প্রধান আবদুল্লাহ ইবনে উবাই তাদের দুর্গে প্রতিরোধ করতে প্ররোচিত করেছিলেন, তাদের সহায়তায় ২,০০০ লোককে পাঠানোর প্রতিশ্রুতি দিয়েছিলেন। হুইয়া ইবনে আখতাব গোত্রের মধ্যে বিরোধিতা সত্ত্বেও বনু কুরাইজার কাছ থেকে সাহায্যের আশা করে প্রতিরোধ গড়ে তোলার সিদ্ধান্ত নেন।

তথ্যসূত্র 

৬২৫
মুহাম্মাদের নেতৃত্বে অভিযান
মুহাম্মাদ ও ইহুদি ধর্ম
৬২০-এর দশকের সশস্ত্র সংঘাত
নাউতারা আবিউন্নেছা উচ্চ বিদ্যালয়

নাউতারা আবিউন্নেছা উচ্চ বিদ্যালয় হচ্ছে নাউতারা ইউনিয়নের সব থেকে প্রাচীনতম উচ্চ বিদ্যালয়। এটি ১৯১১ সালে স্থাপিত হয়। অতীতে সরাসরী ছাত্র/ছাত্রী  ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা। এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।

ইতিহাস 
বিদ্যালয়টি ১৯১১ ইং সালে জমিদার সত্যেন্দ্র মোহন ও শিক্ষানুরাগী জিতেন্দ্র নাথ রায় এবং এলাকার গণ্যমান্য ব্যক্তিবর্গের সহযোগীতায় প্রতিষ্ঠিত হয়। পরবর্তীকালে সিনিয়র মন্ত্রী মরহুম মশিউর রহমান (যাদু মিয়) মায়ের নামে নাউতারা আবিউন্নেচ্ছা দ্বি-মূখী উচ্চ বিদ্যালয় নামকরণ করা হয়।

ছাত্র/ছাত্রী সংখ্যা 
মোট ছাত্রঃ ৪৭৪ জন

মোট ছাত্রীঃ ২৭৬ জন

বোর্ড পরীক্ষাসমূহঃ 
নাউতারা আবিউন্নেছা উচ্চ বিদ্যালয় হতে প্রতিবছর অসংখ্য শিক্ষার্থী জুনিয়র স্কুল সার্টিফিকেট (জে এস সি) এবং সেকেন্ডারি স্কুল সার্টিফিকেট (এস এস সি) পরীক্ষায় অংশগ্রহণ করে। পাশের হার উল্লেখজনক। সর্বশেষ বোর্ড পরীক্ষা অনুষ্ঠিত হয় এ বছরের পহেলা নভেম্বর থেকে (জে এস সি); যার ফলাফল প্রকাশিত হবে একই বছরের ৩০ ডিসেম্বর।

পাশের হার 
৯৯%

বিদ্যালয় পরিচালনা কমিটিঃ

তথ্যসূত্র 

 নাউতারা ইউনিয়ন তথ্য বাতায়ন

১৯১১-এ প্রতিষ্ঠিত শিক্ষাপ্রতিষ্ঠান
নীলফামারী জেলার বিদ্যালয়
সাইয়ন, সুইজারল্যান্ড

সাইয়ন সু্ইজারল্যান্ডের সায়ন জেলার মূল শহর। ২০১৫ সালের ডিসেম্বর পর্যন্ত এই শহরের মূল জনসংখ্যা গণনা করা হয় ৩৩,৫৩২।  জানুয়ারী ১৭, ১৯৬৮ সালে ব্রামোইস পৌরসভা সাইয়ন পৌরসভার সাথে একীভূত হয়ে যায়। জানুয়ারী ১, ২০১৩ সালে সালিনস পৌরসভা সাইয়ন পৌরসভার সাথে একীভূত হয়ে যায়। সাইয়ন তার পুরানো শহরের জন্য বিখ্যাত।

তথ্যসূত্র

সুইজারল্যান্ড
সুইজারল্যান্ডের শহর
সোনিয়া হুসাইন

সোনিয়া হুসাইন একজন পাকিস্তানি মডেল, টিভি হোস্ট এবং করাচির অভিনেত্রী। তিনি এআরওয়াই ডিজিটাল এবং হাম টিভির ধারাবাহিক নাটকে আবির্ভূত হয়েছেন। তার উল্ল্যেখযোগ্য নাটকগুলো হল মেরে হামরাহি, মেয় হরি পিয়া, মারাসিম এবং অ্যাঞ্জেলিন মালিকের কিতনি গিরা  বাক্বী হ্যায়। তাছাড়াও, তিনি মেরি বেহেন মেরি দিউরানীম, নাদামাত, দারিচা, উম্মে-ই-কুলসুম এবং শাহরিয়ার শাহ্‌জাদী  ধারাবাহিক নাটকগুলোতে সমর্থন ইতিবাচক ভূমিকাইয় অভিনয়ের জন্য পরিচিত।

চলচ্চিত্রের তালিকা

টেলিভিশন

পুরস্কার এবং মনোনয়ন

তথ্যসূত্র

বহিঃসংযোগ

১৯৯১-এ জন্ম
জীবিত ব্যক্তি
পাকিস্তানি নারী মডেল
সিন্ধি ব্যক্তি
পাকিস্তানি টেলিভিশন অভিনেত্রী
২১শ শতাব্দীর পাকিস্তানি অভিনেত্রী
উস্টার, সুইজারল্যান্ড

উস্টার সুইজারল্যান্ডের উস্টার জেলার একটি প্রধান শহর যা সুইজারল্যান্ডের জুরিখ ক্যান্টনে অবস্থিত। এটি জুরিখ ক্যান্টনের তৃতীয় বৃহত্তম শহর, যেখানে প্রায় ৩০,০০০ মানুষ বসবাস করে এবং সুইজারল্যান্ডের বিশতম বৃহত্তম শহর। উস্টার গ্রেইফেনজে হ্রদের তীরে অবস্থিত।

উস্টারের দাপ্তরিক ভাষা হল জার্মান, কিন্তু স্থানীয়রা অন্যান্য বিভিন্ন উপভাষায়ও কথা বলে থাকে।

উস্টার শহর ২০০১ সালে স্থাপত্য-ঐতিহ্য সংরক্ষণের জন্য ওয়াক্কার পুরস্কার লাভ করে।

তথ্যসূত্র 

সুইজারল্যান্ডের শহর
নবদ্বীপ সাধারণ গ্রন্থাগার

নবদ্বীপ সাধারণ গ্রন্থাগার হল নদিয়া জেলার নবদ্বীপের ঐতিহ্যপূর্ণ প্রাচীন ও সমৃদ্ধ গ্রন্থাগার। ১৯০৭ খ্রিষ্টাব্দের ১৭ ফেব্রুয়ারি ভুবনচন্দ্র বিদ্যারত্নের সভাপতিত্বে এক সভার মাধ্যমে এই গ্রন্থাগারের শুভ সূচনা হয়।

ইতিহাস 
সংস্কৃতচর্চার যখন ঘোর দুর্দিন তখন নবদ্বীপের অমূল্যসম্পদ, সংস্কৃত পুঁথি বিদেশে চলে যাচ্ছিল ক্রমাগত। পুঁথিপত্রের এই বহির্গমন রোধ করে সংরক্ষণের ব্যবস্থা করতে নবদ্বীপের পন্ডিতমন্ডলী একটি পুঁথিশালা স্থাপনের প্রয়োজনীয়তা অনুভব করেন। তারই ফলশ্রুতিতে ১৭ ফেব্রুয়ারি ১৯০৭ খ্রিষ্টাব্দে অজিত নাথ ন্যায়রত্নের সভাপতিত্বে  পোড়ামাতলায় এক সভা অনুষ্ঠিত হয়। সেখানে রায় দ্বারকানাথ ভট্টাচার্য বাহাদুরকে সভাপতি এবং দেবেন্দ্রনাথ বাগচিকে সম্পাদক নির্বাচন করে এক শক্তিশালী কমিটি গঠন করা হয়। রাজানুগ্রহ লাভের জন্য ১৯১০ খ্রিষ্টাব্দে গ্রন্থাগারটি নবদ্বীপ সপ্তম এডওয়ার্ড এংলো-সংস্কৃত লাইব্রেরি নামে পরিচিত হয়। ১৯১৪ খ্রিষ্টাব্দের ২৭ জুন বিদ্যোৎসাহী মহারাজ মনীন্দ্রচন্দ্র নন্দীর আর্থিক সহযোগিতায় ষষ্ঠীতলায় হরিদাস শিরোমণির টোল বাড়িটি ক্রয় করে গ্রন্থাগারের নিজস্ব ভবন নির্মাণ করা হয়। স্বাধীনতার পর ১৯৫৫ খ্রিষ্টাব্দে গ্রন্থাগারের নাম পরিবর্তন করে রাখা হয় নবদ্বীপ সাধারণ গ্রন্থাগার।

তথ্যসূত্র 

গ্রন্থাগার
নবদ্বীপ
মেরি (যিশুর মাতা)

মেরি, মরিয়ম বা মারিয়া (ইসলামী উচ্চারণ মতে, মরিয়ম) (; ; ; ; কিবতি: Ⲙⲁⲣⲓⲁ; ;  ১৮ খ্রিষ্টপূর্বাব্দ –  ৩০/৩৩ খ্রিস্টাব্দ) ছিলেন প্রথম শতাব্দীর নাসরতের একজন গালীলীয় ইহুদি নারী, সন্ত যোষেফের স্ত্রী এবং সুসমাচার ও কোরআন অনুসারে যীশু খ্রীষ্টের, ঈসা (আঃ)এর মাতা।

সাধু মথি ও সাধু লূক লিখিত সুসমাচারে মেরি একজন কুমারীরূপে বর্ণিত হয়েছেন।  খ্রীষ্টধর্মাবলম্বীরা বিশ্বাস করে যে মেরি পবিত্র আত্মার অলৌকিক শক্তি দ্বারা কুমারী অবস্থাতেই সন্তানের জন্ম দেন। এই অলৌকিক জন্ম যখন ঘটে তখন মেরি সন্ত যোষেফের বাগদত্তা ছিলেন এবং বিবাহের আনুষ্ঠানিক গৃহপ্রবেশের জন্য অপেক্ষা করছিলেন। যোষেফকে বিয়ে করে মরিয়ম বৈৎলেহমে চলে আসেন যেখানে যীশুর জন্ম হয়।
সাধু লূক লিখিত সুসমাচারে বলা হয়েছে স্বর্গদূত গাব্রিয়েল মেরির সম্মুখে আবির্ভূত হন এবং যীশুর মা হওয়ার জন্য তিনি দৈবভাবে নির্বাচিত হয়েছেন বলে জানান। ধর্মসম্মত সুসমাচার অনুযায়ী মেরি যীশুর ক্রুশারোপণের সময় উপস্থিত ছিলেন এবং যিরূশালেমের আদি খ্রীষ্টান সম্প্রদায়ের সদস্য ছিলেন। ক্যাথলিক ও অর্থডক্স ভাষ্যমতে জীবনাবসানের পর মেরির দেহ সরাসরি স্বর্গে নিয়ে যাওয়া হয় যা ‘এসাম্পশন অফ মেরি’ নামে পরিচিত।<ref name="Pius XII, 17">Munificentissimus Deus: Dogma of the Assumption by Pius XII, 1950, 17</ref>

প্রথম থেকেই মেরি খ্রীষ্টানদের নিকট অত্যন্ত শ্রদ্ধাভাজন একজন নারীMary for evangelicals by Tim S. Perry, William J. Abraham 2006  page 142  ও খ্রীষ্টধর্মের সর্বাধিক প্রতিভাবতী ও পবিত্রা সত্তারূপে বিবেচিতা হন। শতাব্দী ধরে বিশ্বাসীরা মেরির দিব্যরূপ সম্পর্কে দাবি করে এসেছেন। অর্থডক্স, ক্যাথলিক, ইঙ্গবাদী, লুথারবাদী প্রভৃতি যিশুর জননী মেরিকে “প্রভুর মাতা” বা “ঈশ্বরের মাতা” বলে বিশ্বাস করেন। বিভিন্ন খ্রীষ্টীয় সম্প্রদায়ের মধ্যে মেরিকে নিয়ে বিশ্বাস ও ভক্তিগত বিষয়ে বৈচিত্র্য বিদ্যমান। রোমান ক্যাথলিক মণ্ডলীতে মেরির বিবিধ পাঠ, ‘ঈশ্বরের মাতা’ অভিধা, পবিত্রতা ও শুচিতা, চির-কুমারীত্ব, সশরীর স্বর্গারোহণ প্রভৃতি বিষয়ে আলোকপাত করে থাকে।   বহু প্রোটেস্ট্যান্ট বাইবেলের তথ্যসূত্রে খ্রীষ্টধর্মে মেরির ভূমিকা কিছুটা কম মনে করেন। ইসলাম ধর্মেও মেরির বেশ গুরুত্বপূর্ণ উল্লেখ রয়েছে। ইসলামের ধর্মগ্রন্থ পবিত্র কুরআনে মেরিকে নিয়ে একটি বৃহৎ সূরা বিদ্যমান যার নাম সূরা মারইয়াম।

তথ্যসূত্র

 Kugeares, Sophia Manoulian. Images Of The Annunciation Of The Virgin Mary Of The 13Th, 14Th And 15Th Century. n.p.: 1991., 1991. University of South Florida Libraries Catalog. Web. April 8, 2016.

আরও পড়ুন

 Brown, Raymond,E.,Donfried, Karl, P., Fitzmyer, Joseph A., & Reumann, John, (eds.),Mary in the New Testament, Fortress/Paulist Press, 1978, 
 Hahn, Scott, Hail, Holy Queen: The Mother of God in the Word of God, Doubleday, 2001, 
 Pelikan, Jaroslav. Mary Through the Centuries: Her Place in the History of Culture'', Yale University Press, 1998, hardcover, 240 pages ISBN
 Tumanov, Vladimir. "Mary versus Eve: Paternal Uncertainty and the Christian View of Women." Neophilologus 95 (2011) 4: 507-521.

বহিঃসংযোগ

 Chapter Mary in the Quran
 Marilogical Society of America
 University of Dayton—The Mary Page
 
 Church Fathers on the Sinless Nature of Mary
 Church Fathers on the Perpetual Virginity of Mary
 Mary (Biblical perspective)
 Marialis Cultus

খ্রিস্টপূর্ব ১ম শতাব্দীতে জন্ম
১ম শতাব্দীতে মৃত্যু
খ্রিস্টধর্ম
প্রাচীন ইহুদি মহিলা
নিউ টেস্টামেন্টের খ্রিস্টান সাধু
যিশুর পরিবার
যিশুর অনুসারী
পবিত্র ভূমির সাধু
নিউ টেস্টামেন্টের নারী
ডন’স প্লাম (২০০১-এর চলচ্চিত্র)

ডন'স প্লাম ২০০১ সালে মুক্তিপ্রাপ্ত স্বল্প বাজেটের সাদাকালো ইন্ডি চলচ্চিত্র। এটি পরিচালনা করেছেন আর. ডি. রব এবং এতে প্রধান চরিত্রে অভিনয় করেছেন লিওনার্দো ডিক্যাপ্রিও, কেভিন কনোলি, স্কট ব্লুম, জেনি লুইস, টোবি ম্যাগুইর। চলচ্চিত্রটির কাহিনী ও চিত্রনাট্য লিখেছেন বিটনি অস্টন, টড বেকম্যান, আর. ডি. রব, ডেভিড স্টুটম্যান, ডেল হুইটলি এবং এটি ১৯৯৫-১৯৯৬ সালে ধারণ করা হয়। এক রাতের দৃশ্যে শেষ হওয়া এই চলচ্চিত্রে রাতে খাবার টেবিলে বসে কয়েকজন যুবকের জীবন নিয়ে আলোচনা দেখানো হয়েছে।

ডিক্যাপ্রিও ও ম্যাগুইরকে প্রতি দিনের জন্য $৫৭৫ করে দেওয়া হয়। তার পরবর্তীতে চেয়েছিল এই ছবিটা যেন মুক্তি না পায়। ছবিটি ২০১৬ সালের জানুয়ারি পর্যন্ত যুক্তরাষ্ট্র ও কানাডায় দেখানো বন্ধ রয়েছে।

রিলো কিলের ব্ল্যাক সিনেট এই চলচ্চিত্রের সঙ্গীতায়োজন করেছেন। এছাড়া তার ব্যান্ডমেট জেনি লুইসও এই চলচ্চিত্রে সারা চরিত্রে অভিনয় করেছেন।

অভিনয়শিল্পী
 স্কট ব্লুম - ব্র্যাড
 কেভিন কনোলি - জেরেমি
 টোবি ম্যাগুইর - ইয়ান
 লিওনার্দো ডিক্যাপ্রিও - ডেরেক
 জেনি লুইস - সারা
 মিডো সিস্টো - জুলিয়েট
 মারিসা রিবিসি - ট্রেসি
 অ্যাম্বার বেনসন - অ্যামি
 আন্দ্রে বেরিম্যান - ব্যান্ডদলের সদস্য
 জন ব্রোকস - ব্যান্ডদলের সদস্য
 জেরেমি সিস্টো - বারনার্ড
 জেফ্রি কনর - ব্যান্ডদলের সদস্য
 টোলেডো ডায়মন্ড - এসিড জাজ শিল্পী
 ওয়াল্টার ডেভিস - ব্যান্ডদলের সদস্য
 পলা ভার্সি - একক শিল্পী

আইনি ঝামেলা
১৯৯৮ সালের ১ এপ্রিল প্রযোজক ডেভিড স্টুটম্যান লস অ্যাঞ্জেলেস কোর্টে লিওনার্দো ডিক্যাপ্রিও ও টোবি ম্যাগুইরের বিরুদ্ধে চুক্তি ভঙ্গের অভিযোগে একটি মামলা দায়ের করেন, মামলা নং B C1894C0। পরে ডিক্যাপ্রিও, ম্যাগুইর, স্টুটম্যান, হুইটলি, এবং জেরি মিডরসের মধ্যে মীমাংসা হয় যে ছবিটি যুক্তরাষ্ট্র ও কানাডার বাইরে মুক্তি দিতে হবে।

মূল্যায়ন
চলচ্চিত্রটি ২০০১ সালের ১০ ফেব্রুয়ারি বার্লিন আন্তর্জাতিক চলচ্চিত্র উৎসবে প্রিমিয়ার হয়। টাইম আউট নিউ ইয়র্ক-এর লেখক মাইক ডি'অ্যাঞ্জেলো এটিকে বার্লিনে তার দেখা শ্রেষ্ঠ চলচ্চিত্র হিসেবে উল্লেখ করেছেন ভ্যারাইটি ম্যাগাজিন এটিকে নিরস ও বিরক্তিকর বলে উল্লেখ করেছে।

অবাধ স্ট্রিমিং
২০১৪ সালের সেপ্টেম্বরে ডেল হুইটলি ডন'স প্লামের অফিসিয়াল ওয়েবসাইটে ডিক্যাপ্রিওর উদ্দেশ্যে এক খোলা চিঠি প্রকাশ করে এবং চলচ্চিত্রটি ওয়েবসাইটে আপলোড করে যাতে দর্শক অবাধে তা দেখতে পারে। ডিক্যাপ্রিও ও ম্যাগুইর আইনভঙ্গের অভিযোগ করলে ২০১৬ সালের ২৭ জানুয়ারি ছবিটি সরিয়ে ফেলা হয়। হুইটলি ফক্স নিউজকে এক সংবাদ বিবৃতিতে বলেন যে ২০১৬ সালে এসেও একজন জনপ্রিয় মার্কিন তারকার এমন আচরণ তাকে কষ্ট দেয়।

তথ্যসূত্র

বহিঃসংযোগ
 
 

২০০১-এর চলচ্চিত্র
২০০০-এর দশকের নাট্য চলচ্চিত্র
স্বাধীন চলচ্চিত্র
মার্কিন স্বাধীন চলচ্চিত্র
মার্কিন সাদাকালো চলচ্চিত্র
ডেনিশ সাদাকালো চলচ্চিত্র
সুয়েডীয় সাদাকালো চলচ্চিত্র
মার্কিন নাট্য চলচ্চিত্র
ডেনীয় চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
মেধা ঘোষ

মেধা ঘোষ ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
মেধা ঘোষ ১৯২৩ সালে হাওড়ায়  জন্মগ্রহণ করেন। তার পিতার নাম মহতাব ঘোষ। পেশায় ডেপুটি ম্যজিস্ট্রেট ছিলেন। তিনি ১৯৩৬ সালে অকালে মারা যান।

শিক্ষাজীবন
১৯৪২ সালে তিনি বি.এসসি পড়ছিলেন। সে সময় রাজনীতিতে যুক্ত হয়ে যান। ১৯৪৬ সালে তিনি বি এ পাস করেন। দেশ স্বাধীনতা লাভের পরে তিনি লন্ডনে গিয়ে 'সোশ্যাল সায়েন্স' এর উপর ডিপ্লোমা নিয়ে আসেন।

রাজনৈতিক জীবন 
১৯৪২ সালে তিনি বেঙ্গল ভলেন্টিয়ার্স নামক বিপ্লবী দলে যোগদান করেন। বিপ্লবী উজ্জ্বলা মজুমদারের সান্নিধ্যে এসেই সশস্ত্র বিপ্লববাদে হাতেখড়ি হয়। ভারত ছাড়ো আন্দোলনে তিনি যোগদান করেন। সে সময় তিনি অর্থ সংগ্রহ, গোপন ইস্তেহার রচনা ও বিলি করেছেন।  স্বদেশী কাজের জন্য পুলিশ তার সাথে নানা ষড়যন্ত্র করে। এর জন্য জেলে যেতে হয়। ১৯৪৫ সালে মার্চ মাসে গভীর রাত্রে বাড়ি তল্লাসি করে পুলিশ। কিছু প্রমাণ করতে না পারলেও নিরাপত্তা আইনে তাকে জেল বন্দি করে রাখে। ডিসেম্বর মাসে জেল থেকে মুক্তি পান। ১৯৪৬ সালে 'ফরওয়ার্ড ব্লক' এ কাজ করতে থাকেন।

তথ্যসূত্র 

১৯২৩-এ জন্ম
রাজনীতিতে ভারতীয় নারী
পশ্চিমবঙ্গের বিপ্লবী
ভারতীয় বিপ্লবী
হাওড়া জেলার ব্যক্তি
পশ্চিমবঙ্গের ভারতীয় স্বাধীনতা কর্মী
নারী বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ডেভিড স্লেপিয়ান

ডেভিড স্লেপিয়ান একজন মার্কিন গণিতবিদ।

জীবনী
স্লেপিয়ান ১৯২৩ সালের ৩০ জুন পেন্সিলভেনিয়ার পিটসবার্গে জন্মগ্রহণ করেন। তিনি মিশিগান বিশ্ববিদ্যালয় থেকে ব্যাচেলর্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন।

পুরস্কার ও সম্মাননা
 IEEE Centennial Medal (১৯৮৩)
 SIAM von Neumann Award in 1982; 
 আইইইই আলেক্সান্ডার গ্রাহাম বেল মেডেল ১৯৮১
 আইইইই ইনফর্মেশন থিওরি সোসাইটি শ্যানন অ্যাওয়ার্ড ১৯৭৪

তথ্যসূত্র

মিশিগান বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের সেনা কর্মকর্তা
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্যারিস বিশ্ববিদ্যালয়ের প্রাক্তন শিক্ষার্থী
১৯২৩-এ জন্ম
২০০৭-এ মৃত্যু
দ্বিতীয় বিশ্বযুদ্ধের মার্কিন সেনা কর্মকর্তা
ফ্রান্সে মার্কিন প্রবাসী
ডেভিড মেসারশ্মিট

ডেভিড মেসারশ্মিট একজন প্রকৌশলী এবং ইউনিভার্সিটি অব ক্যালিফোর্নিয়া, বার্কলের তড়িৎ প্রকৌশল ও কম্পিউটার বিজ্ঞান এর ইমেরিটাস অধ্যাপক।

জীবনী
মেসারশ্মিট কলোরাডো বিশ্ববিদ্যালয় থেকে ব্যাচেলর অব সায়েন্স এবং মিশিগান বিশ্ববিদ্যালয় থেকে মাস্টার অব সায়েন্স এবং পিএইচডি ডিগ্রি অর্জন করেন। তিনি ১৯৭৭ থেকে ২০০৫ সাল পর্যন্ত ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন। ১৯৯৩ থেকে ১৯৯৬ সাল পর্যন্ত বিভাগের চেয়ারম্যানের দায়িত্ব পালন করেন। তিনি ১৯৯৯ সালে আইইইই আলেক্সান্ডার গ্রাহাম বেল মেডেল লাভ করেন। তার ১২টি প্যাটেন্ট রয়েছে। তার প্রকাশনায় রয়েছে ৮০টির অধিক জার্নাল নিবন্ধ এবং ন্যূনতম ১১০টি কনফারেন্স নিবন্ধ।

তথ্যসূত্র

মিশিগান বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
১৯৪৫-এ জন্ম
মার্কিন তড়িৎ প্রকৌশলী
জীবিত ব্যক্তি
ডেনভারের ব্যক্তি
জোহানেসবার্গ

জোহানেসবার্গ ( ,  ,  ; জুলু and  ) দক্ষিণ আফ্রিকার সবচেয়ে বৃহত্তম শহর। এই শহর গুটেং এর অঘোষিত রাজধানী।গুটেং দক্ষিণ আফ্রিকার অর্থনৈতিক রাজধানী। 

২০১১ সালে, জোহানেসবার্গ শহরের জনসংখ্যা ৪,৪৩৪,৮২৭ জন ছিল, এটা দক্ষিণ আফ্রিকার জনসংখ্যায় বৃহত্তম শহর। একই বছরে, বৃহত্তর জোহানসবার্গ মেট্রোপলিটান এলাকার জনসংখ্যা ৭,৮৬০,৭৮১ জন ছিল।

১৮৮৬ সালে এই শহর প্রতিষ্ঠিত হয় যখন এখানে সোনার খনি আবিস্কার করা হয়েছিল। ১০ বছরের মধ্যে অঞ্চলটিতে ১,০০,০০০ স্থানীয় বাসিন্দার সমাবেশ ঘটে। ১৯৯৪ সালে সোয়েটো জোহানেসবার্গের অংশ হয়ে যায়। ২০১৯ সালের তথ্য অনুযায়ী বর্তমানে এটি দক্ষিণ আফ্রিকার সবচেয়ে জনবহুল শহর। এ শহরে জনসংখ্যার ঘনত্ব ২৩৬৪ জন / প্রতি বর্গ কিলোমিটারে।

তথ্যসূত্র

জোহানেসবার্গ
দক্ষিণ আফ্রিকার শহর
দক্ষিণ আফ্রিকার প্রাদেশিক রাজধানী
গুটেং

গুটেং শব্দের অর্থ "সোনার জায়গা"। গুটেং দক্ষিণ আফ্রিকার ৯টি রাজ্যের অন্যতম। ২৭ এপ্রিল ১৯৯৪ দক্ষিণ আফ্রিকার প্রথম সর্বদলীয় নির্বাচনের মাধ্যমে তৈরি হয়। প্রথমে এর নাম দেওয়া হয় Pretoria–Witwatersrand–Vereeniging (PWV)। পরে ডিসেম্বর ১৯৯৪ এর নতুন নাম রাখা হয়। .

এটি অত্যন্ত নগরায়িত , যার মধ্যে রয়েছে দেশের বৃহত্তম শহর, জোহেন্সবার্গ, দেশের প্রশাসনিক রাজধানী, প্রিটোরিয়া এবং অন্যান্য বৃহৎ শিল্প এলাকা যেমন মিডল্যান্ড এবং ভান্ডারবিজলপার্ক।

প্রধান শহর

 জোহানেসবার্গ, দক্ষিণ আফ্রিকার বৃহত্তম শহর ও প্রধান বাণিজ্য কেন্দ্র 
 প্রিটোরিয়া, দক্ষিণ আফ্রিকার রাজধানী 
 বেনোনি, অন্যতম প্রধান শহর

তথ্যসূত্র

বহিঃসংযোগ

দক্ষিণ আফ্রিকা
দক্ষিণ আফ্রিকার প্রদেশ
১৯৯৪-এ প্রতিষ্ঠিত রাষ্ট্র ও অঞ্চল
মিশরতত্ত্ব

মিশরতত্ত্ব বা মিশরীয় পুরাতত্ত্ব (ইংরেজি: Egyptology; ইংরেজি Egypt ও গ্রিক , -logia। ) হল প্রাচীন মিশরের ইতিহাস, ভাষা, সাহিত্য, ধর্ম, স্থাপত্য ও শিল্পকলা-সংক্রান্ত গবেষণা ও তত্ত্বানুসন্ধান। খ্রিস্টপূর্ব ৫ম সহস্রাব্দ থেকে শুরু করে খ্রিস্টীয় ৪র্থ শতাব্দীতে মিশরের দেশজ প্রথা ও রীতিনীতিগুলির অবসান পর্যন্ত মিশরীয় সংস্কৃতির পর্যালোচনাই মিশরতত্ত্বের প্রধান আলোচ্য বিষয়। মিশরতত্ত্ব নিয়ে যাঁরা গবেষণা করেন তাদের বলা হয় "মিশরতত্ত্ববিদ"। ইউরোপে, মূলত মহাদেশীয় ইউরোপে প্রাথমিকভাবে মিশরতত্ত্বকে একটি ভাষাতাত্ত্বিক বিষয় মনে করা হয়। যদিও উত্তর আমেরিকায় মিশরতত্ত্বকে প্রায়শই পুরাতত্ত্বের একটি শাখা হিসেবে গণ্য করা হয়।

পাদটীকা ও তথ্যসূত্র

আরও পড়ুন
 David, Rosalie. Religion and magic in ancient Egypt. Penguin Books, 2002. 
 Chaney, Edward. 'Egypt in England and America: The Cultural Memorials of Religion, Royalty and Revolution', in: Sites of Exchange: European Crossroads and Faultlines, eds. M. Ascari and A. Corrado (Rodopi, Amsterdam and New York,2006), 39–74.
 Chaney, Edward. "Roma Britannica and the Cultural Memory of Egypt: Lord Arundel and the Obelisk of Domitian", in Roma Britannica: Art Patronage and Cultural Exchange in Eighteenth-Century Rome, eds. D. Marshall, K. Wolfe and S. Russell, British School at Rome, 2011, pp. 147–70.

 Jacq, Christian. Magic and mystery in ancient Egypt. Souvenir Press, 1998. 
 Manley, Bill (ed.). The Seventy Great Mysteries of Ancient Egypt. Thames & Hudson. 
 Mertz, Barbara. Red Land, Black Land: Daily Life in Ancient Egypt. Dodd Mead, 1978. 
 Mertz, Barbara. Temples, Tombs and Hieroglyphs: A Popular History of Ancient Egypt. Bedrick, 1990. 
 Mysteries of Egypt. National Geographic Society, 1999.

বহিঃসংযোগ

  Sections, all with content relevant to antiquity: Articles; Books, journals and external resources; Expeditions and fieldwork opportunities; and Professional organizations)
 List shows Egyptology societies and Institutes

 
 

 
 

 

 
প্রাচ্যবিদ্যা গবেষণা
আফ্রিকা গবেষণা
প্রাচ্যবিদ্যা
আফ্রিকান বিদ্যা
নেলী সেনগুপ্তা

নেলী সেনগুপ্তা (১২ জানুয়ারি ১৮৮৬ — ২৩ অক্টোবর ১৯৭৩) ছিলেন রাজনৈতিক কর্মী এবং সমাজকর্মী। দেশকে পরাধীনতার শৃঙ্খল থেকে রক্ষা করার জন্য নিরলস সংগ্রাম করে গিয়েছেন।

জন্ম ও পরিবার

নেলী সেনগুপ্তা ১৮৮৬ সালে ইংল্যান্ডের কেমব্রিজে জন্মগ্রহণ করেন। তার পিতার নাম ফ্রেডারিক গ্রে ও মাতার নাম এডিথ হেনরিয়েটা গ্রে। দেশপ্রিয় যতীন্দ্রমোহন সেনগুপ্তর সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন।

রাজনৈতিক জীবন 
নেলী সেনগুপ্তা ১৯১০ সালে কলকাতায় কংগ্রেস রাজনীতিতে যোগ দেন। ১৯২১ সালে মহাত্মা গান্ধীর অসহযোগ আন্দোলনে যোগ দিয়ে চট্টগ্রামে খদ্দর বিক্রয় করার সময় প্রথম গ্রেফতার হন নেলী সেনগুপ্তা। ১৯৩০ সালে দ্বিতীয় অসহযোগ আন্দোলনের কাজ করার জন্য যতীন্দ্রমোহনের সঙ্গে দিল্লি, অমৃতসর প্রভৃতি জায়গায় যান। দিল্লিতে এক সভায় বক্তব্য রাখার সময় নেলী গ্রেফতার হন। ১৯৩৩ সালের ২৩ জুলাই, তার স্বামী কংগ্রেসের নেতা ও বিপ্লবী আন্দোলনের প্রতি গভীর সহানুভূতিশীল ব্যারিস্টার যতীন্দ্রমোহন সেনগুপ্ত কারাবন্দী অবস্থায় মারা যান। এরপরেও নেলী স্বাধীনতা সংগ্রামে পূর্ণ উদ্যমে কাজ করে যেতে থাকেন। দেশ ভাগের পরে তিনি স্বামীর পৈতৃক ভূমিতে অর্থাৎ বর্তমান বাংলাদেশে (তৎকালীন পূর্ববঙ্গে) ছিলেন। ১৯৪৫ সালে পূর্ববঙ্গ পরিষদের সদস্য নির্বাচিত হয়েছিলেন।দেশ ভাগের পর তিনি পূর্ববঙ্গে (বর্তমানে বাংলাদেশে) ভূপতি মজুমদারের সঙ্গে একযোগে কাজ করেছেন।

সম্মাননা 
১৯৭৩ সালে ভারত সরকার নেলী সেনগুপ্তাকে রাষ্ট্রীয় সম্মান 'পদ্মবিভূষণ’ উপাধি প্রদান করে। কলকাতা শহরের লিন্ডসে স্ট্রীট রাস্তাটি 'নেলী সেনগুপ্তা সরণী' হিসেবে নামাঙ্কিত হয়েছে। কেষ্টপুরে তার স্মৃতিতে একটি বালিকা বিদ্যালয় আছে।

মৃত্যু
নেলী সেনগুপ্তা ১৯৭০ সালে অসুস্থতার কারণে চিকিৎসার জন্য কলকাতায় যান। ১৯৭৩ সালের ২৩ অক্টোবর কলকাতায় মৃত্যুবরণ করেন।

তথ্যসূত্র 

১৮৮৬-এ জন্ম
১৯৭৩-এ মৃত্যু
বাঙালি বিপ্লবী
ভারতীয় জাতীয় কংগ্রেসের রাজনীতিবিদ
রাজনীতিতে ভারতীয় নারী
২০শ শতাব্দীর ভারতীয় রাজনীতিবিদ
পশ্চিমবঙ্গের সমাজকর্মী
নারী বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় জাতীয় কংগ্রেসের সভাপতি
সামাজিক কাজে পদ্মবিভূষণ প্রাপক
ঔপনিবেশিক ভারতে ব্রিটিশ ব্যক্তি
কলকাতার রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
সমাজকর্মী
পশ্চিমবঙ্গের রাজনীতিতে নারী
২০শ শতাব্দীর ভারতীয় নারী রাজনীতিবিদ
পশ্চিমবঙ্গের নারী শিক্ষাবিদ
১৮৮০-এর দশকে জন্ম
পশ্চিমবঙ্গের শিক্ষাবিদ
বঙ্গীয় আইনসভার সদস্য ১৯৪৬-১৯৪৭
বঙ্গীয় আইনসভার সদস্য ১৯৩৭-১৯৪৫
পূর্ববঙ্গ আইনসভার সদস্য ১৯৪৭-১৯৫৪
পূর্ববঙ্গ আইনসভার সদস্য ১৯৫৪-১৯৫৮
ভারতের নাগরিকীকৃত নাগরিক